Genk
<s>Genk je grad od 67,009 stanovnika., na istoku Belgije u Flandriji.</s>

<s>Geografske karakteristike</s>

<s>Genk se nalazi na Albertovom kanalu između Antwerpena i Liègea, sjeveroistočno od Hasselta.</s>

<s>Historija</s>

<s>Još 1900.</s><s>Genk je mirno selo od oko 3000 stanovnika.</s><s>U to vrijeme bio je čuven kao pitoreskno mjesto koje su pohodili brojni umjetnici i slikari u potrazi za inspiracijom.</s>

<s>Sudbina mu se promjenila 1901. kad je André Dumont otkrio ugljen u njegovoj okolici, ubrzo nakon tog niknula su tri rudnika ugljena: Zwartberg, Waterschei i Winterslag.</s>

<s>Rudarstvo u Winterslagu bilo je naročito obimno, pored zgrada iznad zemlje, i ispod zemlje se nalazi niz hodnika koji se protežu kilometre od glavne jame.</s><s>Prvi komad ugljena u bazenu Kempen iskopan je 1914., a komercijalna eksploatacija počela je tek 1917.</s><s>Nakon nešto više od 70 godina rada 31. marta 1988., rudnik je trajno zatvoren.</s>

<s>Kompleks rudarskih zgrada u Winterslagu službeno je zaštićeno područje od 1993. iako postrojenje za ispiranje ugljena, ciglana, radionice i rashladni tornjevi nisu sačuvani.</s><s>Iako još uvijek ima dosta sačuvanih objekata, od uredskih zgrada, termoelektrane, zgrada sa mašinama za sortiranje, skladišta, štala i dva tornja sa liftovima.</s>

<s>Nakon zatvaranja rudnika, grad Genk bio je u potrazi za novom ulogom za golemi rudarski kompleks na toj lokaciji.</s><s>Tako se 2000. rodila ideja da se centar za kreativnih industrija smjesti na mjestu bivšeg rudnika ugljena Winterslag.</s><s>Grad Genk je 2001. preuzeo je lokaciju od LRM-a (Limburgse Reconversie Maatschappij), a 2005. inaugurirano je ime C-mine.</s>

<s>Veliki poslodavac bila je američka kompanija Ford, koja je 1962. podigla tvornicu, koja je na svom vrhuncu direktno zapošljavala 4,210 ljudi, a indirektno još 1,736 i po tom bila najveći poslodavac u Provinciji Limburg.</s><s>Tvornica je radila do 2013. kad je preselila proizvodnju u Valenciju.</s>

<s>Vlada Flandrije je 2013. sklopila sporazum sa kompanijom Ford Werke GMBH o otkupu bivše tvornice koju namjerava preurediti u industrijsku zonu.</s>

<s>Sport</s>

<s>Grad je poznat po nogometnom klubu Koninklijke Racing Club Genk, koji je osvojio četiri titule prvaka Belgije (1999, 2002, 2011, 2019), pet Kupova Belgije (1998, 2000, 2009, 2013, 2021) i dva Superkupa Belgije (2011, 2019).</s><s>Klub se u sezonama 2002/03. i 2011/12. uspio plasirati u grupnu fazu UEFA Ligu prvaka, što su mu najveći uspjesi na evropskim takmičenjima.</s>

<s>Pobratimski gradovi</s>

<s>Genk ima ugovore o partnerstvu i suradnji sa slijedećim gradovima;</s>

<s>Izvori</s>

<s>Vanjske veze</s>

<s>Službene stranice grada</s>

<s>Gradovi u Belgiji
Flandrija</s>

